system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Gazeta literară.
assistant
Gazeta literară a fost revista Uniunii Scriitorilor din Republica Populară Română și a apărut săptămînal la București în perioada 18 martie 1954 - 3 octombrie 1968. Titlul a fost calchiat după Literaturnaia gazeta, cea mai importantă gazetă de literatură sovietică. Concepută după modelul sovietic al săptămânalului Literaturnaia gazeta, revista Gazeta Literară a fost principala tribună a realismului socialist în versiunea românească.

Director al revistei, care apărea cu 8 pagini și într-un tiraj de 23.000 de exemplare, era Zaharia Stancu, cumulând funcția cu aceea de director al Teatrului Național din București.

După 1968 i-a fost schimbată denumirea în România Literară, tocmai pentru a relua o tradiție a unei gazete mai vechi, editată de poetul Vasile Alecsandri. Acest fapt s-a datorat și unei tendințe a PCR de a renunța la valorile culturii sovietice și de a recupera tradiții culturale naționale, în perioada Primăverii de la București, care s-a întins între anii 1965, odată cu venirea lui Nicolae Ceaușescu la putere și 1971, după adoptarea Tezelor din Aprilie, corespunzătoare ideilor revoluției culturale lansate de Mao Zedong.

Note

Lectură suplimentară
 Luminița Marcu, O revistă culturală în comunism - Gazeta literară: 1954-1968, Editura Cartea Românească, București, 2014, 346 pagini.

Reviste literare desființate din România
Fondări în 1954
Desființări în 1968